cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.283
title: การศึกษาความเป็นไปได้ที่ดินบริเวณถนนบางกรวย-ไทรน้อย จังหวัดนนทบุรี

description: ปัจจุบันจังหวัดนนทบุรีมีการขยายตัวของเมืองอย่างรวดเร็วหลังจากการเปิดให้บริการของโครงการรถไฟฟ้าสายสีม่วง (บางใหญ่ – เตาปูน) และทางพิเศษสายศรีรัช – วงแหวนรอบนอกกรุงเทพมหานคร ทำให้พื้นที่บางส่วนของจังหวัดนนทบุรีมีแนวโน้มที่จะเจริญเติบโตอย่างต่อเนื่องในอนาคต โดยเฉพาะบริเวณบางใหญ่ และบางบัวทองที่เกิดเป็นแหล่งงานใหม่ขึ้นมา ดังนั้นบริเวณย่านนี้จึงมีความน่าสนใจที่จะพัฒนาเป็นโครงการอสังหาริมทรัพย์ประเภทที่อยู่อาศัยพื้นที่โครงการมีพื้นที่ทั้งหมด 32-1-36 ไร่ ตั้งอยู่บนถนนบางกรวย – ไทรน้อย อำเภอเมืองนนทบุรี จังหวัดนนทบุรี อยู่ห่างจากถนนราชพฤกษ์ประมาณ 300 เมตร และมีศักยภาพในการเชื่อมต่อกับถนนหลักหลายสาย ดังนั้นถือว่าทำเลที่ตั้งของโครงการมีศักยภาพที่จะดึงดูดกลุ่มลูกค้าได้เป็นอย่างดี จากการวิเคราะห์ทางด้านกฎหมายแล้วพบว่าพื้นที่โครงการสามารถพัฒนาเป็นโครงการบ้านเดี่ยวและบ้านแฝดเท่านั้น และจากการวิเคราะห์ทางด้านการตลาดและการเงินเบื้องต้นพบว่าพื้นที่โครงการเหมาะกับการพัฒนาเป็นโครงการจัดสรรบ้านเดี่ยวมากกว่าบ้านแฝด โดยมีความเป็นไปได้ในการพัฒนาเป็นโครงการบ้านเดี่ยวระดับราคา 10 – 15 ล้านบาท โครงการเออร์บานิค ราชพฤกษ์ - พระราม 5 ถูกพัฒนาภายใต้แนวคิดที่จะสะท้อนความเป็นอยู่ของวิถีชีวิตคนเมืองท่ามกลางพื้นที่สีเขียวของธรรมชาติ เหมาะกับกลุ่มลูกค้าที่ต้องการย้ายถิ่นที่อยู่มาอยู่บริเวณที่สงบแต่ยังคงเข้าถึงวิถีชีวิตคนเมืองได้ทุกเวลา รูปแบบของสถาปัตยกรรมจึงออกมาในสไตล์ Modern มีความเรียบง่ายของรูปทรง ดูหรูหราสมราคา เพียบพร้อมด้วยสิ่งอำนวยความสะดวกครบครัน อาทิเช่น อาคารสโมสร สระว่ายน้ำ ฟิตเนส และสนามเด็กเล่นจากการวิเคราะห์ความเป็นไปได้ของกำลังซื้อของกลุ่มลูกค้าที่จะซื้อบ้านราคา 10 – 15 ล้านบาทได้ พบว่ากลุ่มลูกค้าต้องมีรายได้เฉลี่ยต่อเดือนประมาณ 125,000 บาทขึ้นไป ซึ่งถือเป็นกลุ่มชนชั้นกลางบน (Upper – Middle Class) และคาดว่ากลุ่มลูกค้าจะเป็นกลุ่มที่ทำงานอยู่ในแหล่งงานสำคัญที่ใช้เวลาเดินทางจากพื้นที่โครงการไม่เกิน 45 นาที เช่น บางบัวทอง บางใหญ่ งามวงศ์วาน แจ้งวัฒนะ บางซื่อ และจตุจักร เป็นต้น โดยจะพัฒนาผลิตภัณฑ์บ้านเดี่ยว 3 รูปแบบเพื่อรองรับกลุ่มลูกค้าทั้งครอบครัวเดี่ยวและครอบครัวขยาย โดยจะเน้นบ้านขนาดกลางและขนาดใหญ่ให้มีจำนวนมากกว่าบ้านขนาดเล็ก เนื่องจากแนวโน้มของครอบครัวขยายมีการเติบโตขึ้นอย่างต่อเนื่องจากการวิเคราะห์ทางด้านการเงินแล้ว สรุปว่าโครงการนี้มีความเป็นไปได้ในการพัฒนา โดยมีมูลค่าปัจจุบันสุทธิของโครงการ (NPV) เท่ากับ 76,300,408 บาท มีอัตราผลตอบแทนจากการลงทุนของโครงการ (IRR) เท่ากับ 23.08% ซึ่งมากกว่าต้นทุนของโครงการ (WACC) ที่ 8.55% และมีอัตราผลตอบแทนของกำไรสุทธิต่อเงินลงทุนของเจ้าของ (ROE) เท่ากับ 12.46% และจากการวิเคราะห์ความอ่อนไหว (Sensitivity Analysis) พบว่าปัจจัยด้านราคาขายจะส่งผลต่อผลตอบแทนโครงการมากที่สุด ดังนั้นผู้พัฒนาควรเตรียมแผนเพื่อรับมือกับสถานการณ์หรือความเสี่ยงที่อาจจะเกิดขึ้นในอนาคต เพื่อให้รักษาอัตราผลตอบแทนให้เป็นไปตามที่คาดหวังไว้
DOI: 10.14457/tu.the.2017.284
title: การศึกษาความเป็นไปได้ในการพัฒนาที่ดินเปล่าบริเวณซอยสุขุมวิท 22

description: การศึกษาค้นคว้าอิสระเล่มนี้เป็นการศึกษาความเป็นไปได้ในการพัฒนาที่ดินซึ่งตั้งอยู่ในซอยสุขุมวิท 22 ถนนสุขุมวิท เขตคลองเตย จังหวัดกรุงเทพมหานคร โดยที่ดินมีเนื้อที่ขนาด 1-1-0 ไร่ ด้านหน้าติดถนนซอยสุขุมวิท 22 ตั้งอยู่ในเขตผังเมือสีน้ำตาล ย.10 เป็นที่ดินประเภทที่อยู่อาศัยหนาแน่นมาก กำหนดให้ FAR 1:8 และ OSR 4% โดยลักษณะที่ดินค่อนข้างเป็นรูปสี่เหลี่ยมผืนผ้า หน้ากว้าง 32 เมตร ปัจจุบันที่ดินดังกล่าวเป็นพื้นที่โล่งไม่มีสิ่งปลูกสร้างในพื้นที่ และถูกใช้เป็นที่จอดรถ จากการศึกษาเบื้องต้นได้ทำการกลั่นกรองแนวคิดเริ่มต้นที่ศึกษาวิเคราะห์ข้อกำหนดทางกฎหมาย วิเคราะห์ลักษณะทางกายภาพ วิเคราะห์ทางการตลาด และวิเคราะห์ทางการเงินเบื้องต้นพบว่าที่ดินดังกล่าวมีความเหมาะสมในการพัฒนาเป็นโครงการคอนโดมิเนียมแบบ High-rise มากที่สุด โดยมีรายละเอียดโครงการดังนี้ ชื่อโครงการ:The Twenty Two รูปแบบโครงการ:คอนโดมิเนียมแบบ High-rise ระดับ Luxury สูง 16 ชั้น จำนวน 1 อาคาร พื้นที่โครงการ:1-1-0 ไร่ พื้นที่ขาย: 8,552.32 ตารางเมตร กลุ่มลูกค้าเป้าหมาย: กลุ่มเป้าหมายหลัก : คนไทยหรือชาวต่างชาติ ซื้อเพื่ออยู่อาศัยเอง (Real Demand) ทำงานหรือมีครอบครัวอยู่บริเวณย่านนี้ รายได้ต่อเดือน 70,000 บาทขึ้นไป ชอบชีวิตเมืองและมีไลฟ์สไตล์ในแถบย่านสุขุมวิท กลุ่มเป้าหมายรอง : คนไทยหรือชาวต่างชาติ ซื้อเพื่อการลงทุน (Investment) สำหรับปล่อยเช่าและเก็งกำไรในมูลค่าที่ดินที่จะเพิ่มขึ้นในอนาคต ระดับราคาขาย:165,000 – 210,000 บาท/ตารางเมตร จำนวนยูนิต:ห้องพักอาศัยจำนวน 200 ยูนิต1)แบบ 1 ห้องนอน ขนาด 36.00-38.10 ตารางเมตร จำนวน 85 ห้อง2)  แบบ 1 ห้องนอนขนาดใหญ่ ขนาด 45.00-45.88 ตารางเมตร จำนวน 85 ห้อง3)แบบ 2 ห้องนอน ขนาด 50.92-66.50 ตารางเมตร จำนวน 30 ห้อง  จำนวนที่จอดรถ:135 คัน (68%)สิ่งอำนวยความสะดวก: โถงต้อนรับ, เลี้ยงสัตว์ได้, ห้องจดหมาย, สระว่ายน้ำเกลือ, สระว่ายน้ำสำหรับเด็ก, ที่ทำงานส่วนกลาง, ห้องซักผ้า, ห้องฟิตเนท, ห้องครัวส่วนกลาง, ระบบกล้องวงจรปิด, คีย์การ์ดสำหรับเข้าโครงการ ในด้านการศึกษาความเป็นไปได้ด้านการเงินโครงการให้ผลตอบแทน NPV เท่ากับ 152,191,540.94 บาท อัตราผลตอบแทน IRR เท่ากับ 20.61% และมีต้นทุนของเงินทุน WACC เท่ากับ 10.3% จากการที่ NPV มีค่ามากกว่า 0 และ IRR มีค่ามากกว่า WACC สามารถสรุปได้ว่าโครงการนี้มีความเป็นไปได้ในการลงทุน
DOI: 10.14457/tu.the.2017.285
title: การศึกษาความเป็นไปได้ในการพัฒนาที่ดินเปล่า ตำบลนครสวรรค์ตก อำเภอเมือง จังหวัดนครสวรรค์

description: การพัฒนาอสังหาริมทรัพย์ในจังหวัดนครสวรรค์ที่เป็นประตูสู่ภาคเหนือ และเป็นเมืองที่มีความเจริญเติบโตอย่างต่อเนื่องนั้น ต้องมีการพัฒนาอสังหาริมทรัพย์ในรูปแบบต่างๆ จากการศึกษาในการสัมภาษณ์เชิงลึกและจากการออกแบบสอบถามเบื้องต้น สรุปได้ว่าการพัฒนาอสังหาริมทรัพย์ที่ตอบโจทย์คนนครสวรรค์คือที่อยู่อาศัยในระดับราคาที่เอื้อมถึงได้ ในระดับราคาที่อยู่ในช่วง 1-2 ล้านบาท โดยกลุ่มเป้าหมายคือผู้ที่อยู่อาศัยในตัวเมือง มีรายได้ปานกลาง หรือปานกลางค่อนข้างสูง มีความต้องการที่อยู่อาศัยแนวราบในแหล่งชุมชน ใกล้แหล่งงาน และใกล้สิ่งอำนวยความสะดวกต่างๆ ดังนั้นโครงการบ้านจัดสรรประเภททาวน์เฮ้าส์จึงเป็นคำตอบที่เหมาะสมที่สุดโครงการบ้านจัดสรรประเภททาวน์เฮ้าส์นี้ ตั้งอยู่ ถนนสวรรค์วิถี 68 ตำบลนครสวรรค์ตก อำเภอเมือง จังหวัดนครสวรรค์ มีพื้นที่รวมทั้งสิ้น 7-3-47 ไร่ (3,147 ตารางวา) มูลค่าโครงการ 151 ล้านบาท  ในโครงการประกอบด้วยหน่วยขายทั้งสิ้น 93 ยูนิต มีพื้นที่ใช้สอยเท่ากันทุกหลัง หลังละ 105 ตร.ม. โดยมีขนาดที่ดินตั้งแต่ 20-35 ตร.วา ทั้งนี้คาดว่าจะขายหมดทั้งโครงการจำนวน 93 ยูนิต ภายในระยะเวลา 23 เดือนจากการวิเคราะห์ความเป็นไปได้ทางการเงินจากกระแสเงินสดของโครงการพบว่า มูลค่าปัจจุบันสุทธิของโครงการ (NPV) เท่ากับ 16,566,640 บาท, อัตราผลตอบแทนภายใน (IRR) เท่ากับ 41 %
DOI: 10.14457/tu.the.2017.286
title: การศึกษาความเป็นไปได้ของที่ดินใน ตำบลบ้านเสม็ด จังหวัดชลบุรี

description: บทสรุปผู้บริหารชื่อโครงการ  :  อินดิโก้ อพาร์ทเม้นท์  Indigo apartmentแนวคิดของการออกแบบ :  อพาร์ทเม้นท์สำหรับพักอาศัยที่มีการออกแบบร่วมสมัย ดูดี โดยรวมตกแต่งภายในโทนสีสะอาด สีขาวครีม น้ำเงิน สีไม้อ่อนธรรมชาติ ออกแบบให้กลมกลืน สอดคล้องกับการให้ความสำคัญกับสร้างบรรยากาศ ความเงียบสงบ เป็นส่วนตัว โปร่งโล่ง ด้วยการระบายอากาศ และแสงจากธรรมชาติ ใช้สวนสีเขียว ให้ความร่มรื่น สบายตา  ประกอบกับการจัดวางส่วนประกอบต่าง ๆ เช่น ทางเดิน, , ลิฟท์, ห้องน้ำ ฯลฯ จัดวางภายในห้องพักมีการแบ่งเป็นสัดส่วน พร้อมสิ่งอำนวยความสะดวกที่จำเป็นภายใน พร้อมอยู่อาศัย การจัดการ บริการและดูแลรักษาที่ดีมีมาตรฐานเทียบเท่าโรงแรม 3 ดาวขนาดแปลงที่ดิน :  400  ตารางวารูปแบบอาคาร : อาคารสูง 7 ชั้น จำนวน 2 อาคาร          โดยแบ่งเป็น 2 อาคาร จำนวนห้องอาคารละ 60 ห้อง           รวม 2 อาคารเป็น 120 ห้อง          พื้นที่ก่อสร้างอาคารละ 2914 ตรม. รวม 2 อาคารเป็น 5,828ตรม.          พื้นที่ใช้สอยอาคารละ 1692 ตรม. รวม 2 อาคารเป็น 3,384 ตรม.          รายละเอียดอาคาร A และ B  ชั้นที่ 1 ลานจอดรถ, ลิฟท์โดยสาร                                          ชั้นที่ 2-7 : ชั้นพักอาศัย  ห้องพัก จำนวน 10 ห้อง จำนวนพัก : 120 ห้องขนาดห้องพัก :        Standard room ขนาด 27 ตรม. จำนวน 84 ห้อง           Corner Standard room ขนาด 27 ตรม. จำนวน 24 ห้อง           Premium room ขนาด 37 ตรม. จำนวน 12 ห้องสิ่งอำนวยความสะดวก  (Facility)          -  ที่จอดรถ : ประมาณ 20 คัน          -  ลิฟท์โดยสาร จำนวน 2 ตัว          -  สวนหย่อม          -  CCTV และ ยามรักษาการณ์ 24 ชม.          -  ห้องเครื่องซักผ้าหยอดเหรียญ,เครื่องเติมน้ำหยอดเหรียญราคาค่าเช่าห้องขนาด 27 ตรม. ราคา  5,500-6800 บาท                  ห้องขนาด 37 ตรม. ราคา 7,500 บาท       เงินลงทุน เงินลงทุนทั้งลิ้น    105,070,560       บาท            ค่าที่ดิน และค่าถมที่   16,000,000   บาทแหล่งเงินทุนมาจาก 2 แหล่ง จากผู้ประกอบการและแหล่งเงินทุนภายนอกโดยกู้สถาบันการเงินในสัดส่วน  50 : 50ผลการวิเคราะห์การเงินสรุปผลดังนี้                          1) มูลค่าปัจจุบันสุทธิ  NPV 136,476,158 บาท           2) อัตราผลคอบแทนการลงทุน  IRR 10.72%           3) ระยะเวลาคืนทุน  PBP 12 ปี 6 เดือนจากข้อมูลและรายละเอียดข้างต้น แสดงให้เห็นว่า โครงการอินดิโก้ อพารทเม้นท์มีความเป็นไปได้ทางการเงิน ตามที่ผู้จัดทำได้กำหนดไว้ประกอบด้วยความเสี่ยงด้านต่างๆ  ดังนี้ ปัจจัยต้นทุนที่ดิน  ต้นทุนค่าก่อสร้าง  ค่าเข่าห้อง  อัตราดอกเบี้ย อัตราการเข้าพัก ความเสี่ยงความอ่อนไหวของโครงการอยู่ในระดับที่สามารถยอมรับได้  โดยสรุปโครงการอินดิโก้ อพารทเม้นท์มีความเป็นไปได้ทางการลงทุน
DOI: 10.14457/tu.the.2017.287
title: การศึกษาความเป็นไปได้ของการพัฒนาโครงการ บริเวณถนนวัดศรีวารีน้อย สมุทรปราการ

description: โครงการณศรีวารี เป็นโครงการที่อยู่อาศัยประเภททาวน์เฮ้าส์ 2 ชั้น จำนวน 269 แปลง ตั้งอยู่บนถนนวัดศรีวารีน้อย ในพื้นที่ตำบลศีรษะจรเข้น้อย อำเภอบางเสาธง จังหวัดสมุทรปราการ บนเนื้อที่ดินขนาด 29-0-70.6 ไร่ โดยมีอาณาติดพื้นที่ด้านข้างดังนี้ทิศเหนือ ที่ดินเปล่าทิศตะวันออก ตลาดศรีวารี, ที่ดินเปล่า ทิศใต้ ที่ดินเปล่า ทิศตะวันตก คลองศาลเจ้าในการศึกษา ทำการกลั่นกรองแนวคิดเพื่อหาความเป็นไปได้ในการพัฒนาโครงการ โดยทำการวิเคราะห์ข้อกำหนดทางกฎหมาย วิเคราะห์ลักษณะทางกายภาพ วิเคราะห์ทางการตลาด และวิเคราะห์การเงินเบื้องต้น พบว่าอสังหาริมทรัพย์ที่อยู่อาศัยประเภททาวน์เฮ้าส์ มีความเป็นไปได้ในการลงทุนมากที่สุด เนื่องจากมีความต้องการด้านที่อยู่อาศัยประเภททาวน์เฮ้าส์ในพื้นที่ และมีแนวโน้มโครงการที่มีอัตราการขายที่ดีในพื้นที่จะขายหมดในเวลาอันใกล้จำนวน 2 โครงการ ประกอบกับการวิเคราะห์การเงินเบื้องต้นแล้วพบว่าราคาสามารถแข่งขันได้ในตลาด โครงการณศรีวารีได้ออกแบบผลิตภัณฑ์ และองค์ประกอบในโครงการ จากการสำรวจคู่แข่งขัน และความต้องการของลูกค้าเป้าหมายจากการสัมภาษณ์ จำนวน 13 คน โดยโครงการณศรีวารีออกแบบโครงการในรูปแบบ Modern Contemporary โดยมีบ้าน 2 รูปแบบ คือ ทาวน์เฮ้าส์ขนาด 20.6 ตาราวา ในรูปแบบทั่วไป และทาวน์เฮ้าส์ขนาด 28 ตาราวาในรูปแบบผนังไม่ติดกัน สร้างความเป็นส่วนเพิ่มขึ้นแตกต่างจากคู่แข่ง รวมกับสวนสาธารณะขนาดใหญ่กลางโครงการที่มี Clubhouse ตั้งอยู่ด้วย ทำให้โครงการนี้สามารถสร้างจุดขายให้สามารถแข่งขันในตลาดได้อย่างมีศักยภาพในโครงการนี้มีแบบบ้านอยู่ทั้งหมด 2 รูปแบบ คือ ณศรีวารี A ทาวน์เฮ้าส์ 2 ชั้น ขนาด 20.6 ตาราวา จำนวน 180 แปลง และ ณศรีวารี B ทาวน์เฮ้าส์ 2 ชั้น ขนาด 28 ตาราวา จำนวน 89 แปลง โดยมีราคาขายเฉลี่ยอยู่ที่ 2.25 ล้านบาท และ 2.59 ล้านบาทตามลำดับ โดยใช้เวลาในการพัฒนาโครงการทั้งสิ้น 40 เดือน แบ่งเป็นช่วงก่อนการก่อสร้าง 3 เดือน และช่วงการก่อสร้าง 37 เดือนแหล่งที่มาของเงินทุนมาจากเงินลงทุนในส่วนของเจ้าของ และเงินกู้ยืมจากสถาบันการเงิน โดยมีสัดส่วนการลงทุนหนี้สินต่อทุน เท่ากับ 50:50 โดยสามารถวิเคราะห์กระแสเงินสดของโครงการได้ดังนี้ มูลค่าปัจจุบันของโครงการ (NPV) เท่ากับ 74,450,540 บาทอัตราผลตอบแทนภายในโครงการ (IRR)เท่ากับ 29.41%          อัตรากำไรสุทธิ (Net Profit Margin)         เท่ากับ 14.14%จากข้อมูลข้างต้นแสดงให้เห็นว่า โครงการณศรีวารี มีความเป็นไปได้ตามที่คาดการณ์ไว้ และจากการวิเคราะห์ปัจจัยความอ่อนไหวทั้งราคาขาย ค่าก่อสร้างบ้าน อัตราดอกเบี้ยเงินกู้ ซึ่งเป็นปัจจัยเสี่ยงในการพัฒนาโครงการ มีผลสรุปที่ยอมรับได้ ทำให้สามารถสรุปได้ว่าการลงทุนโครงการณศรีวารีให้ผลกำไร เห็นควรทำการลงทุน
DOI: 10.14457/tu.the.2017.288
title: การศึกษาความเป็นไปได้ของโครงการบนที่ดินเปล่าบริเวณถนนเจริญนคร

description: การศึกษาความเป็นไปได้ในการพัฒนาโครงการอสังหาริมทรัพย์บนที่ดินเนื้อที่ 0-3-16 ไร่ ในซอยเจริญนคร 18 ถนนเจริญนคร แขวงบางลำภูล่าง เขตคลองสาน กรุงเทพมหานคร มีระยะห่างจากถนนเจริญนคร และรถไฟฟ้าบีทีเอส สถานีกรุงธนบุรี ประมาณ 300 เมตร เป็นทำเลที่เป็นศูนย์กลางของแหล่งที่อยู่อาศัย แหล่งงาน และย่านธุรกิจการค้าดั้งเดิม โดยมีศูนย์การค้า โรงพยาบาล และโรงแรมหลายแห่งอยู่โดยรอบการศึกษาวิเคราะห์ข้อกำหนดทางกฎหมาย วิเคราะห์ลักษณะทางกายภาพ วิเคราะห์ทางการตลาด และวิเคราะห์ทางการเงินพบว่าประเภทอสังหาริมทรัพย์ที่มีความเป็นไปได้มากที่สุดคือ อาคารอยู่อาศัยรวมชนิดเช่ารายเดือนประเภทอพาร์ตเมนท์ระดับกลาง มีความเป็นไปได้ในการลงทุนมากที่สุด เนื่องจากมีความต้องการทางการตลาด มีกลุ่มลูกค้ารองรับ ตลาดมีอัตราการเช่าสูง และโครงการสามารถกำหนดค่าเช่าได้ในราคาใกล้เคียงกับราคาตลาด และการศึกษากลุ่มลูกค้าโดยการสัมภาษณ์ลูกค้าเป้าหมายและผู้ประกอบการ เพื่อกำหนดรูปแบบและองค์ประกอบที่ตรงกับความต้องการของกลุ่มลูกค้าเป้าหมาย มีรายละเอียดดังนี้รูปแบบโครงการ อพาร์ตเมนท์ สูง 8 ชั้นมูลค่าโครงการ 130,632,500 บาทห้องพักและที่จอดรถห้องพัก 147 ห้อง และที่จอดรถ 43 คันขนาดห้องพัก27 ตารางเมตรระดับราคาปล่อยเช่า 6,000 ถึง 6,500 บาทต่อเดือนกลุ่มลูกค้าหลักพนักงานบริษัทเอกชน เจ้าหน้าที่โรงพยาบาล พนักงานโรงแรมและศูนย์การค้า ระดับรายได้ประมาณ 20,000 ถึง 40,000 บาทต่อเดือนแหล่งเงินทุน มาจากแหล่งเงินทุนภายใน คือส่วนของผู้ประกอบการ และแหล่งเงินทุนจากภายนอก คือเงินกู้จากสถาบันการเงิน โดยสัดส่วนการลงทุนมีหนี้สินต่อทุน 50:50จากการวิเคราะห์กระแสเงินสดของโครงการ ได้ผลสรุปดังนี้มูลค่าปัจจุบันสุทธิ (NPV) 11,337,038  บาทอัตราผลตอบแทนภายในโครงการ (IRR) 9.45 % ต่อปีระยะเวลาการคืนทุน12 ปี 7 เดือนโครงการอพาร์ตเมนท์ มีความเป็นไปได้ทางการเงินตามที่ได้คาดการณ์ไว้ เมื่อวิเคราะห์ความเสี่ยงด้านปัจจัยที่มีผลกระทบต่ออัตราผลตอบแทนโครงการ ดังต่อไปนี้อัตราค่าเช่าต่ำสุด คือ ห้องพักธรรมดา 5,537 และห้องมุม 5,998 บาทต่อเดือนอัตราการเข้าพักต่ำสุด คือ 83.86% อัตราดอกเบี้ยสูงสุด คือ 10.16%ราคาก่อสร้างสูงสุด คือ 16,767 บาทต่อตารางเมตรการวิเคราะห์ความอ่อนไหวของผลตอบแทนมีผลสรุปที่สามารถยอมรับได้ จึงสรุปได้ว่า โครงการอพาร์ตเมนท์ มีความเป็นไปได้ในการลงทุน
DOI: 10.14457/tu.the.2017.289
title: การศึกษาความเป็นไปได้ของโครงการที่อยู่อาศัยสำหรับผู้สูงวัย (generation B)

description: เนื่องจากประเทศไทยกำลังก้าวเข้าสู่สังคมผู้สูงวัยอย่างสมบูรณ์ ซึ่งจำนวนของผู้สูงวัยเพิ่มสูงขึ้นอย่างรวดเร็ว แต่ที่อยู่อาศัยที่มีความเหมาะสมที่จะรองรับการใช้ชีวิตในช่วงวัยหลังเกษียณของผู้สูงวัยในประเทศไทยมีจำนวนไม่เพียงพอและไม่ตรงกับความต้องการของผู้สูงวัย โดยเฉพาะผู้สูงวัยในกรุงเทพมหานคร โดยมองว่ากลุ่มเป้าหมายนี้ยังมีทั้งศักยภาพและกำลังซื้อ อีกทั้งตลาดยังมีช่องว่างและโอกาสในการพัฒนาโครงการอีกหลากหลายรูปแบบจากการวิเคราะห์เกี่ยวกับที่อยู่อาศัยสำหรับผู้สูงวัย เพื่อกลั่นกรองหากลุ่มเป้าหมายแนวคิดและโปรแกรมในการพัฒนาโครงการ สรุปได้ว่า กลุ่มเป้าหมาย คือ ช่วงวัย 55-69 ปี (Generation B) ซึ่งเป็นผู้ที่อาศัยอยู่ในกรุงเทพมหานครใกล้ๆพื้นที่จังหวัดนนทบุรี มีส่วนแบ่งทางการตลาดที่ 1-2% ประมาณ 70 -142 ยูนิต กลุ่มเป้าหมายมีกำลังซื้ออยู่ที่ 5 – 10 ล้านบาท มีแนวคิดในการพัฒนาโครงการ คือ ที่อยู่อาศัยประเภทบ้านเดี่ยวสำหรับผู้สูงวัยและทุกคนในครอบครัว จากการกลั่นกรองในทุกๆด้านเพื่อมองหาทำเลและแปลงที่ดินที่มีความเหมาะสม สรุปได้แปลงที่ดินในย่านบางบัวทอง จังหวัดนนทบุรีซึ่งอยู่ใกล้กับรถไฟฟ้าสายสีม่วง โดยมีพื้นที่ 34-3-68 ไร่ จากการสัมภาษณ์เชิงลึกเพื่อวิเคราะห์ว่าผู้สูงวัยยอมรับแนวคิดในการออกแบบและทำเลที่ตั้ง ตามโปรแกรมนี้หรือไม่ ผลที่ได้นั้นผู้สูงวัยส่วนใหญ่ยอมรับได้และมีความสนใจในโครงการ เมื่อทำการพัฒนาออกแบบและวางผังโครงการ เพลินวาน วิลล์ เป็นลักษณะบ้านเดี่ยว 2 ชั้น จำนวน128    ยูนิต มี 2 รูปแบบ การออกแบบโครงการเอื้อต่อผู้สูงวัยและทุกคนในครอบครัวรวมทั้งมีการกิจกรรม การบริการและสิ่งอำนวยความสะดวกต่างๆที่เหมาะสมกับผู้สูงวัย โครงการมีพื้นที่ขาย 7,622 ตารางวา หรือ 19-0-22 ไร่ ราคาขายอยู่ที่ 5.2 – 7ล้านบาท มูลค่าโครงการ 825,960,000 บาท ซึ่งเมื่อวิเคราะห์ความเป็นไปได้ทางด้านการเงินแล้ว พบว่าการพัฒนาโครงการที่อยู่อาศัยประเภทบ้านเดี่ยวสำหรับผู้สูงวัย โครงการเพลินวาน วิลล์ เพื่อขายมีความเป็นไปได้ในทางการเงินและเหมาะสมต่อการลงทุน โดยในกรณีที่มีความเป็นไปได้มากที่สุดนั้น โครงการจะมีมูลค่าปัจจุบันสุทธิของโครงการ เท่ากับ 80,680,664.64บาท และอัตราผลตอบแทนจากการลงทุนเท่ากับ 24.36%
DOI: 10.14457/tu.the.2017.290
title: การศึกษาความเป็นไปได้ของการพัฒนาโครงการบริเวณถนนบางกรวย-จงถนอม

description: ที่มาของการศึกษาความเป็นไปได้ของการพัฒนาโครงการบริเวณถนนบางกรวย-จงถนอมนี้เนื่องจากได้มีผู้มาเสนอขายที่ดินขนาดประมาณ 21 ไร่ บนถนนบางกรวย-จงถนอม ซึ่งเมื่อพิจารณาในเบื้องต้นจากทำเลที่ตั้งแล้วมีความเป็นไปได้ในการพัฒนาโครงการที่อยู่อาศัยประเภทแนวราบ ที่ดินอยู่ในทำเลที่มีการคมนาคมสะดวก เข้าออกได้หลายทาง เข้าถึงแหล่งงานสำคัญในตัวเมืองกรุงเทพมหานครบริเวณถนนสาทรได้จากถนนราชพฤกษ์ รวมทั้งยังมีทางพิเศษศรีรัชต์ วงแหวนรอบนอกอยู่ไม่ไกลจากที่ตั้งโครงการ อย่างไรก็ตามในย่านบางกรวยเป็นพื้นที่ที่มีการแข่งขันสูงและมีการพัฒนาโครงการอสังหาริมทรัพย์แนวราบในพื้นที่อย่างต่อเนื่อง จึงต้องทำการศึกษาความเป็นไปได้อย่างละเอียดเพื่อหารูปแบบผลิตภัณฑ์ที่เหมาะสมจะพัฒนาโครงการ การกำหนดเป้าหมาย การวางตำแหน่งผลิตภัณฑ์ ราคาและอัตราผลตอบแทนที่ได้รับจากการพิจารณาเบื้องต้นพบว่าโครงการที่อยู่อาศัยเป็นโครงการที่เหมาะสมกับที่ดินซึ่งพบว่าควรเป็นโครงการทาวน์เฮาส์ 3 ชั้น ระดับราคา 3-5 ล้านบาท และจากการวิเคราะห์ราคาตลาดของที่ดินพบว่าที่ดินมีราคา 28,000 บาทต่อตารางวา ซึ่งเป็นราคาเดียวกับที่ผู้ขายเสนอขายในการวิเคราะห์ทางการตลาดพบว่าการแบ่งส่วนตลาดควรใช้เกณฑ์พฤติกรรมผู้บริโภค และเลือกเป้าหมายทางการตลาดเป็นทาวน์เฮาส์ในช่วงระดับราคา 3-5 ล้านบาท โดยใช้รูปแบบโครงการเป็นแบบเรียบหรู มีทาวน์เฮาส์ 3 ชั้นจำนวน 202 หน่วยขาย ในโครงการ มีสิ่งอำนวยความสะดวกทั้งสโมสร ที่ออกกำลังกายในร่ม รวมถึงสระว่ายน้ำ และสวนหย่อมหลายจุดในโครงการสำหรับการวิเคราะห์ทางการเงินคาดว่าอัตราการขายเฉลี่ย 10.5 หลังต่อเดือน ระยะเวลาการขายรวม 17 เดือน รวมระยะเวลาตั้งแต่ช่วงก่อนการก่อสร้างจนถึงโอนกรรมสิทธิ์และปิดโครงการทั้งสิ้น 27 เดือน จากการศึกษาความเป็นไปได้ทางการเงินพบว่าโครงการมีความคุ้มค่าในการลงทุนโดยสถานการณ์พื้นฐานหรือ Base case มูลค่าปัจจุบันสุทธิ (NPV) อยู่ที่ 95,815,077 บาท ซึ่งมากกว่าศูนย์และ อัตราผลตอบแทนภายในโครงการ (IRR) อยู่ที่ 30.96% ซึ่งมากกว่าต้นทุนของเงินทุน (WACC) โดยในสมมติฐานที่แย่ที่สุด (Worst case) พบว่ามูลค่าปัจจุบันสุทธิจะลดลง 57.17% แต่ยังคงเป็นบวกซึ่งแสดงว่าคุ้มค่าที่จะลงทุน
DOI: 10.5255/ukda-sn-6556-3
title: Survey of New Refugees, 2005-2009
DOI: 10.5517/ccdc.csd.cc2018dr
title: CCDC 1848263: Experimental Crystal Structure Determination

description: Related Article: McKenna K. Goetz, Ethan A. Hill, Alexander S. Filatov, John S. Anderson|2018|J.Am.Chem.Soc.|140|13176|doi:10.1021/jacs.8b07399
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc2018fs
title: CCDC 1848264: Experimental Crystal Structure Determination

description: Related Article: McKenna K. Goetz, Ethan A. Hill, Alexander S. Filatov, John S. Anderson|2018|J.Am.Chem.Soc.|140|13176|doi:10.1021/jacs.8b07399
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2016.1574
title: ช่องทางการเปิดรับการสื่อสาร การตระหนักรู้และการเชื่อมโยงตราสินค้าของโรงเรียนกวดวิชาออนดีมานด์ของนักเรียนชั้นมัธยมศึกษาตอนปลายในเขตกรุงเทพมหานคร

description: การวิจัยเรื่อง “ช่องทางการเปิดรับการสื่อสาร การตระหนักรู้และการเชื่อมโยงตราสินค้าของโรงเรียนกวดวิชาออนดีมานด์ของนักเรียนชั้นมัธยมศึกษาตอนปลายในเขตกรุงเทพมหานคร” จัดทำโดยการวิจัยเชิงสำรวจ เก็บข้อมูลจากกลุ่มตัวอย่างจำนวน 300 คนผลการวิจัยพบว่า กลุ่มตัวอย่างส่วนใหญ่เป็นเพศหญิงมากกว่าเพศชาย รายได้ของครอบครัวอยู่ในระดับกลาง 20,000 – 40,000 บาทต่อเดือน กลุ่มตัวอย่างส่วนใหญ่เรียนอยู่สายการเรียนวิทย์ – คณิตฯ มีเกรดเฉลี่ยสูงถึง 3.51 – 4.00 และเรียนกวดวิชาเฉลี่ย 10 ชั่วโมงต่อสัปดาห์ โดยรวมกลุ่มตัวอย่างเคยได้รับการสื่อสารตราสินค้าของโรงเรียนกวดวิชาออนดีมานด์ ผ่านช่องทางการสื่อสารออนไลน์ (Social Media)  มากที่สุด คิดเป็นร้อยละ 90.67 รองลงมาเคยได้รับการสื่อสารผ่านทางการสื่อสารสื่อสิ่งพิมพ์ คิดเป็นร้อยละ 86.67 เคยได้รับการสื่อสารผ่านกิจกรรมพิเศษ (Event) คิดเป็นร้อยละ 55.33 และเคยได้รับการสื่อสารผ่านสื่อนอกบ้าน (Out of Home) คิดเป็นร้อยละ 45.33 ทั้งนี้กลุ่มตัวอย่างมีคะแนนการตระหนักรู้ในตราสินค้าโรงเรียนกวดวิชาออนดีมานด์ โดยเฉลี่ยเท่ากับ 7.14 คะแนน หรือ 7 คะแนน ซึ่งหมายถึงตอบถูกโดยเฉลี่ย 7 ข้อ ส่งผลให้โรงเรียนกวดวิชาที่กลุ่มตัวอย่างนึกถึงเป็นอันดับที่ 1 คือ โรงเรียนกวดวิชาออนดีมานด์ คิดเป็นร้อยละ 49.33  โดยความคิดเห็นของกลุ่มตัวอย่างที่มีต่อระดับการเชื่อมโยงตราสินค้าโรงเรียนกวดวิชาออนดีมานด์ โดยรวมอยู่ในระดับมาก (¯x= 3.95) และมีระดับการเชื่อมโยงตราสินค้าในมิติต่าง ๆ ดังนี้ ในประเด็น “หากนึกถึงโรงเรียนกวดวิชาที่สร้างโอกาสทางการศึกษาและช่วยสร้างแรงบันดาลใจให้กับนักเรียนท่านนึกถึงโรงเรียนกวดวิชาออนดีมานด์” อยู่ในระดับมากที่สุด (¯x= 4.12) นอกจากนี้ กลุ่มตัวอย่างยังมีความคิดเห็นเชื่อมโยงตราสินค้าในระดับมากที่สุดใน ประเด็น “หากนึกถึงโรงเรียนกวดวิชาที่มีความทันสมัยและใช้นวัตกรรมในการสอนท่านนึกถึงโรงเรียนกวดวิชาออนดีมานด์” (¯x=4.11) ในประเด็น “หากนึกถึงโรงเรียนกวดวิชาที่มีการบริการจากพนักงานที่ดีท่านนึกถึงโรงเรียนกวดวิชาออนดีมานด์” (¯x=4.08) ในประเด็น “หากนึกถึงโรงเรียนกวดวิชาที่มีกิจกรรมแนะแนวการศึกษาท่านนึกถึงโรงเรียนกวดวิชาออนดีมานด์” มีค่าเฉลี่ย (¯x=4.08) และมีความคิดเห็นในระดับมากในประเด็น “หากนึกถึงโรงเรียนกวดวิชาที่สอนสนุกไม่น่าเบื่อท่านนึกถึงโรงเรียนกวดวิชาออนดีมานด์” (¯x=3.87) ในประเด็น “หากท่านได้ยินประโยคที่ว่า “ศึกษาช่วยให้ชีวิตคนดีขึ้น” ท่านนึกถึงโรงเรียนกวดวิชาออนดีมานด์” (¯x=3.83) ในประเด็น “หากนึกถึงโรงเรียนกวดวิชาที่อันดับ 1 ของประเทศ ท่านนึกถึงโรงเรียนกวดวิชาออนดีมานด์” (¯x=3.78)  และในประเด็น “หากนึกถึงนักเรียนที่เรียนเก่งท่านคิดว่านักเรียนคนนั้นเรียนพิเศษที่โรงเรียนกวดวิชาออนดีมานด์” (¯x=3.74) ผลการทดสอบสมมติฐานพบว่า ช่องทางการเปิดรับการสื่อสารที่ส่งผลต่อการตระหนักรู้และ การเชื่อมโยงตราสินค้าของโรงเรียนกวดวิชาออนดีมานด์คือ ช่องทางการสื่อสารผ่านกิจกรรมพิเศษ (Event) และช่องทางการสื่อสารนอกบ้าน (Out of Home)
DOI: 10.14457/tu.the.2016.1575
title: ความคาดหวัง พฤติกรรมการรับชมและความพึงพอใจต่อนิทรรศการต้มยำกุ้งวิทยา วิชานี้อย่าเลียนของมิวเซียมสยาม

description: การศึกษาเรื่อง “ความคาดหวัง พฤติกรรมการรับชมและความพึงพอใจต่อนิทรรศการต้มยำกุ้งวิทยา วิชานี้อย่าเลียน ของมิวเซียมสยาม” มีวัตถุประสงค์เพื่อศึกษาความคาดหวัง พฤติกรรมการรับชมและความพึงพอใจ โดยศึกษาความสัมพันธ์ระหว่างความคาดหวังกับพฤติกรรมการรับชม และพฤติกรรมการรับชมกับความพึงพอใจ และความสัมพันธ์ระหว่างความคาดหวังและความพึงพอใจ การศึกษาครั้งนี้เป็นการวิจัยเชิงปริมาณ (Quantitative Research) โดยใช้แบบสอบถามเป็นเครื่องมือในการเก็บรวบรวมข้อมูล เป็นการวิจัยเชิงสำรวจ (Survey Research) รวบรวมข้อมูลจากกลุ่มตัวอย่าง จำนวน 300 ซึ่งมุ่งศึกษานักเรียนชั้นมัธยมศึกษาขึ้นไป นิสิตนักศึกษา ผู้สนใจทั่วไป และผู้ที่มีประสบการณ์ตรงกับเหตุการณ์วิกฤต ต้มยำกุ้ง 2540 ที่เข้ามารับชมนิทรรศการต้มยำกุ้งวิทยา วิชานี้อย่าเลียน ของมิวเซียมสยาม ผลการศึกษาจากการทดสอบสมมติฐาน พบว่า ความคาดหวังไม่มีความสัมพันธ์กับพฤติกรรมการรับชมนิทรรศการ และพฤติกรรมการรับชมนิทรรศการโดยภาพรวมพบว่า จำนวนครั้งของพฤติกรรมการรับชมนิทรรศการ มีความสัมพันธ์กับความพึงพอใจ โดยมีความสัมพันธ์ทางลบ หมายความว่า เมื่อมีพฤติกรรมการเข้าชมนิทรรศการ จำนวนครั้งมาก ก็จะมีความพึงพอใจต่อนิทรรศการน้อย สำหรับพฤติกรรมการรับชมด้านระยะเวลาต่อครั้งในการรับชมนิทรรศการ โดยภาพรวมมีความสัมพันธ์กับความพึงพอใจต่อนิทรรศการ โดยมีความสัมพันธ์ทางบวก หมายความว่า เมื่อมีระยะเวลาในการรับชมนิทรรศการมาก ก็จะมีความพึงพอใจที่มากด้วย และความคาดหวังต่อนิทรรศการมีความสัมพันธ์กับความพึงพอใจต่อนิทรรศการในทุกด้าน เป็นความสัมพันธ์กันทางบวก หมายความว่า เมื่อผู้ชมนิทรรศการ มีความคาดหวังสูงจะมีความพึงพอใจในการรับชมนิทรรศการสูง ในขณะที่ผู้ชมนิทรรศการที่มีความคาดหวังต่ำจะมีความพึงพอใจในการรับชมนิทรรศการต่ำ